OpenLLM-France/wikimedia huggingface dataset:
# Anjana Bhowmik

Anjana Bhowmik, jaiotzez Arati Bhowmik, (bengaleraz: অঞ্জনা ভৌমিক; Cooch Behar, 1944ko abenduaren 30a – Kalkuta, 2024ko otsailaren 17a) indiar aktorea izan zen, bengalerazko filmetan parte hartzeagatik ezaguna.

## Bizitza
### Bizitza pertsonala

Bibhuti Bhusan Bhowmiken alaba, Cooch Behar hirian jaio zen 1944ko abenduaren 30ean. Jaiotzez Arati Bhowmik jarri zioten izena, baina egunerokoan Babli deitzen zioten. 1961ean Mendebaldeko Bengalako Batzordeko Batxilergoko Azterketa gainditu zuen Cooch Beharko Suniti Akademian. Horren ostean, Kalkutako Unibertsitatean ikasi zuen. Anil Sharma itsas armadako ofizialarekin ezkondu ondoren, Mumbaira joan zen bizitzera. Bi alaba izan zituen, Nilanjana Sharma eta Chandana Sharma, eta biak aktore bihurtu ziren baita ere. Zaharrena, Nilanjana Sharma, Jisshu Sengupta aktorearekin ezkonduta dago.
2024ko otsailaren 17an hil zen, 79 urte zituela.

### Aktore ibilbidea

1964an, 20 urterekin, debuta egin zuen zineman, Pijush Bosek zuzendutako Anustup Chanda filmean. Filma estreinatu aurretik, izena aldatu zuen Anjana bihurtzeko. Lehen filmaren estreinaldiarekin ezagun egin zen. Hainbat filmetan Uttam Kumar aktorearekin batera antzeztu zuen: Chowringhee, Kokhono Megh, Nayika Sangbad, Roudra Chhaya, Raj Drohi.

## Filmografia

| Urtea | Izenburua | Pertsonaia |
| 1964 | Anustup Chhanda | |
| 1965 | Thana Theke Aschi | Sheela, Chandra Madhaben alaba |
| 1966 | Griha Sandhane | |
| 1966 | Rajdrohi | Chinta |
| 1967 | Mahashweta | |
| 1967 | Nayika Sangbad | Urmila/Gita |
| 1968 | Chowringhee | Sujata Mitra |
| 1968 | Kokhono Megh | Seema Roy, arte irakaslea |
| 1969 | Shuk Sari | |
| 1970 | Dibratrir Kabya | |
| 1971 | Pratham Basanta | |
| 1973 | Roudra Chhaya | |
| 1979 | Bhagyalipi | |
| 1981 | Shukhe Thako | |
| 1987 | Nishibasar | |

## Erreferentziak

* ↑ (Ingelesez) «Tollywood top girls on the go, at a glance» The Telegraph 2004-09-04 jatorrizkotik artxibatua (artxibatze data: 2009-01-29) (Noiz kontsultatua: 2024-04-20).
* ↑ (Bengaleraz) প্রতিবেদন, নিজস্ব. «অঞ্জনা ভৌমিকের বিরল ছবি শেয়ার করলেন সৃজিত» Ananda Bazar (Noiz kontsultatua: 2023-04-14).
* 1 2 (Ingelesez) «Veteran actor Anjana Bhowmick dies due to prolonged illness at 79» India Today 2024-02-17 (Noiz kontsultatua: 2024-04-20).
* ↑ (Ingelesez) «Chowringhee actress Anjana Bhowmik passes away at 79» The Telegraph 2024-02-17 (Noiz kontsultatua: 2024-02-17).

## Kanpo estekak

* Datuak: Q4765765
# Anjar

Anjar (arabieraz: عنجر‎; armenieraz: Անճար) edo Haoush Mousa (arabieraz: حوش موسى‎ / Ḥawsh Mūsá) Libanoko herria da, Bekaa haranean dagoena. Guztira 2.400 biztanle inguru ditu, ia guztiak armeniar etniakoak. Udan 3.500 lagun inguru bizi dira, armeniar diaspora etxera itzultzen da eta.
Al-Walid I.a omeiatar kalifak VIII. mendean bertan Gerrha izeneko gotorlekua eraiki zuen. Bere aztarnategiari esker, UNESCOk Gizateriaren Ondare izendatu du herria.

## Erreferentziak

* ↑ ANJAR: Demographics

## Kanpo estekak

* Datuak: Q60977
* Multimedia: Anjar / Q60977
# Anjaw barrutia

Anjaw barrutia Indiako barruti bat da, Arunachal Pradesh estatuan. 21.167 biztanle ditu 6.190 kilometro koadrotan.

## Mugakideak

Honako barrutiekin egiten du muga:
Lohit barrutia

## Ikus, gainera

* Arunachal Pradesh

## Kanpo estekak

* Datuak: Q15413
* Multimedia: Anjaw district / Q15413
# Anjediva (uhartea)

Anjediva edo Anjadip (konkaneraz: आन्जादीप द्वीप; kannadaz: ಅಂಜಿದಿವ್ ದ್ವೀಪ, Anjadip dviipa; portugesez: Ilha de Angediva) Indiako uhartea da, Arabiako itsasoan dagoena. Canacona hiriaren aurrean kokaturik, Goaren parte da (gertuena Karnataka izanda ere). 1,5 km² besterik ez du eta ez du biztanlerik. 1961era arte Portugaldar Indiaren parte izan zen.

## Kanpo estekak

* Datuak: Q3777329
# Anjel Arrospide

Anjel Arrospide Aurkia (Leaburu, Tolosaldea, 1956ko maiatzaren 25a) gipuzkoar aizkolaria da, 1990eko hamarkadako hoberenetakoa. Sei aldiz jarraian irabazi zuen Euskadiko Txapelketa 1990 eta 1995 artean.

## Bizitza

1980an hasi zen aizkoran. Lehenbiziko saioa Leaburuko festetan egin zuen, Berastegiko gazte batzuekin. Lehen apostua, berriz, 1981ean jokatu zuen, Tolosan. 1990ean lortu zuen Euskadiko lehenbiziko txapela, eta beste lau irabazi zituen ondoko urteetan.

## Sariak

* Munduko txapelduna 1988an Euskal Herriko taldearekin.
* Euskadiko Txapelketa (6): 1990, 1991, 1992, 1993, 1994, 1995
* Gipuzkoako Txapelketa (2): 1993, 1994
* Donostiako Urrezko Kopa (5): 1991, 1992, 1993, 1994, 1996
* Urrezko Aizkora:
** Banakakoa (0): bigarren 2009 eta 2010an
** Binakakoa (1): 2002 (Arria V.arekin).
* Euskal Pentatloi Saria (1): 1985.
* Ramon Latasa saria (1): 2011.

## Erreferentziak

* ↑ Goikoetxea, Amaia. (2006). «Anjel Arrospide: Aizkolari gazte asko dago egun, baina sasoiko jendea falta da, maila altukoa» El Diario Vasco, diariovasco.com (Noiz kontsultatua: 2018-08-06).
* Datuak: Q12253582
# Anjel Kareaga

Anjel Kareaga Ruiz (Barakaldo, 1913ko azaroaren 8a - Legutio, 1936ko abenduaren 2a) bizkaitar futbolaria izan zen, aurrelari moduan aritu zena.

## Biografia

1934ko otsailaren 4an debuta egin zuen Ligako hamalaugarren futbol jardunaldian Athletic Clubek Arenas Cluben kontra aritu zenean. Bi gol eskuratu zituen. 1934-35 denboraldian, ligan taldeko golegile nagusietako bat izan zen. Guztira bederatzi tanto egin zituen, "Bata" eta "Txato" Iraragorrik bakarrik tanto gehiago lortu zituztelarik. Hala ere, Gerra Zibilaren hasieraren ondorioz bere futbol-ibilbidea eten egin zen. Kareagak EAEko boluntario gisa borrokatu zuen Legutioko guduan 1936ko azaroan. Guduan larri zauriturik, egun gutxira hil zen, 23 urte besterik ez zituela.

## Ibilbidea

| Kluba | Urtea(k) |
| Athletic Club | 1934-1936 |

### Eskualdeko Txapelketak

| Txapeleketa | Kluba | Urtea |
| Bizkaiko Herrialde Txapelketa | Athletic Club | 1934 |

### Espainiako txapelketak

| Titulua | Kluba | Urtea |
| Liga | Athletic Club | 1934 |
| Liga | Athletic Club | 1936 |

## Erreferentziak

* ↑ www.euskalmemoria.eus. Euskal Memoria:-Euskal Memoriako blogak. .
* ↑ (Gaztelaniaz) «Futbolistas nacionales fallecidos en la Guerra Civil (3)» Cuadernos de Fútbol.
* Datuak: Q63256487
# Anjel Aldaz

Anjel Aldaz (Ihaben, 1914 – Berriozar, 1993ko urtarrila) nafar bertsolaria izan zen.

## Bizitza

Anjel Aldaz Basaburuko Ihaben herrian jaio zen, 1914an. 12 urte zituelarik, artzain koxkor joan zen Itsasoko Zurginenera. Ihaben aski erdaldundua zegoen orduko, baina Itsaso arras euskalduna zen. Artzain zebilelarik kantatzea maite zuen eta, era horretan, bertsoetarako zaletasuna sartu zitzaion. Espainiako Gerra Zibilean Guadarraman aritu zen, Tercio de Santiago errekete konpainian. Gerratik bueltan, Basaburuko postari postua eman zioten, eta horretan jardun zuen erretiroa hartu arte.
Askotan aritzen zen bertsotan ostatuetan; jendaurrean, berriz, Gartzarungo plazan kantatu zuen aurrenekoz. Harrezkero, maiz deitzen zioten Basaburua, Imotz eta inguruko herrietatik bertso bazkari eta afarietan kantatzeko. 1960, 1961, 1962, 1963, 1964 eta 1966ko Nafarroako Bertsolari Txapelketetan parte hartu zuen. 1963an erdietsi zuen posturik hoberena: hirugarrena. 1960koan, Lesakako kanporaketan, honela kantatu zuen agurra:
   San Permin txiki zu izanikan
   herri hontako zaindari
   zure laguntza nik behar nuke
   hemen hasteko kantari
   Nola urrutitik etorri danai
   hala bertakoaei
   bihotz bihotzez esate’izutet
   arratsaldeon denai
1991ko apirilaren 21ean, Nafarroako Bertsolarien Lagunak elkarteak omenaldi egin zion Etxalekun, Agustin Beloki eta Luzia Goñirekin batera.

## Erreferentziak

* ↑ Anjel Aldaz bertsolaria. Nafarkaria, 63. zenbakia, euskaltzaindia.eus (Noiz kontsultatua: 2017-2-18).
* 1 2 3 Diez de Ultzurrun, Enrike. Hiru bertsolari omenduko dituzte gaur Etxalekun. Euskaldunon Egunkaria, 1991ko apirilak 21, berria.eus (Noiz kontsultatua: 2021-12-8).
* 1 2 3 Maia, Jon. Angel Aldaz, Basaburuko karteroa. Bertsolari aldizkaria, 1. zenbakia , issuu.com (Noiz kontsultatua: 2017-2-18).
* ↑ Nafarroako Bertsolari Txapelketa (5. 1963). bdb.bertsozale.eus (Noiz kontsultatua: 2017-2-18).

## Kanpo estekak

* Anjel Aldaz, BDB Bertsolaritzaren datu-basea, bdb.bertsozale.eus
* Mediateka: Anjel Aldazi egindako elkarrizketa. Audioa eta transkribapena, mediateka.eus
* Datuak: Q28801920
# Anjel Goenaga

Anjel Goenaga Gorriti (Zegama, Gipuzkoa, 1915eko martxoaren 1a - Donostia, Gipuzkoa, 1974) euskal idazlea izan zen.

## Bizitza

Jesuiten lagundian egin zituen ikasketak Tournai eta Marneffren (Belgika), baita Oñan (Burgos) ere.
1945. urtean apaiztu zen.
Irakaskuntzan aritu zen Bilboko Indautxu auzoan eta Kanariar irletan.
Filosofian lizentziatu zen Bartzelonan.
Iruñea eta Donostian aritu zen maisu. Zabalegi eskolan eta Deustuko Unibertsitatearen Donostiako egoitzan etika eman zuen.
Sei urte igaro zituen AEBn, Columbia eta Syracusako unibertsitateetan literatura irakasten.
Jesusen Biotzaren Deia eta Zeruko Argia aldizkarietan idatzi ohi zuen.
EUTGko filosofia sailaren Dekanotza hartu zuen Ameriketatik itzultakoan. Euskaltzain urgazle izendatu zuten.

## Lanak

Bost liburu idatzi zituen.

### Itzulpena

* Hugo Schuchardten Basckich and Romanisch (gaztelerara, 1959)
* Agurea ta itxasoa (1963, Itxaropena) - The old man of the sea ; Ernest Hemingway (1952)

## Kanpo loturak

* Anjel Goenaga literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12253584
# Allan Simonsen

Allan Rodenkam Simonsen (Vejle, 1952ko abenduaren 15a - ) futbol jokalari daniarra izan zen. 1977an Urrezko Baloia eman zioten Borussia Mönchengladbach talde alemaniarrean ari zela.

## Ibilbidea

Bederatzi urte zituela sartu zen bere herriko futbol taldean eta Vejle BKren talde handiarekin 1971ean egin zuen debuta, taldearen garai onenetako batean, izan ere 1971ean bertan Liga irabazi baitzuen eta 1972an Liga eta Kopa eskuratu baitzituen.
1972an Alemaniako Bundesligako talde onenetako batek fitxatu zuen aurrelari txikia. Borussia Mönchengladbach taldean sei denboraldi egin zituen Alemaniako hiru Liga eta Kopa bat irabaziz eta Europa mailan bi aldiz UEFA Kopa eta Europako Kopan finala jokatuz 1977an. Urte honetan bertan Allan Simonsenek Urrezko Baloia jaso zuen.
Alemaniatik Kataluniara etorri zen Futbol Club Barcelonan jokatzera. Taldea trantsizio garaian zegoen arren Errege Kopa bat eta Europako Errekopa bat irabazi zituen. 1982 denboraldiaren bukaeran Barcelonak Diego Armando Maradona fitxatu zuen eta atzerritarren kupoak zirela eta Simonsenek alde egin behar izan zuen.
Ingalaterrara joan zen Premier Leagueko Charlton Athletic F.C. taldera, baina ordaintzen ez ziotenez denboraldi erdian taldea utzi zuen bere herriko Vejle BK-ra itzultzeko. Bertan jokatu zituen azken denboraldiak.
Danimarkako selekzioarekin 55 partida jokatu zituen, tartean 1972ko Udako Olinpiar Jokoetan, 1984ko Europako Futbol Txapelketan eta 1986ko Munduko Futbol Txapelketa. 20 gol sartu zituen guztira.

## Entrenatzaile ibilbidea

Vejle BKn hasi zuen entrenatzaile ibilbidea. Bertan egon zen hiru denboraldiz (1991-1994). Ondoren Faroetako (1994-2001) eta Luxenburgoko (2001-2004) selekzio nazionalak gidatu zituen. 2011ean FC Fredericia talde daniarraren entrenatzailea da.

## Palmaresa

Danimarkan:
* Vejle BK:
** Liga (2): 1971, 1972
** Kopa (1): 1972
Alemanian:
* Borussia Mönchengladbach:
** Bundesliga (3): 1975, 1976, 1977
** Kopa (1): 1973
Katalunian:
* Futbol Club Barcelona:
** Kopa (1): 1981
Europako lehiaketak:
* UEFA Kopa (2): 1975, 1979
* Europako Errekopa (1): 1982
* Urrezko Baloia (1): 1977
* Datuak: Q153463
* Multimedia: Allan Simonsen / Q153463
# Allandale (Falkirk)

Allandale, Eskoziako udalerri bat da, Falkirk eremu administratiboan.

## Kanpo estekak

* Datuak: Q4731079
* Multimedia: Allandale / Q4731079
# Allan Quatermain and the Lost City of Gold

Allan Quatermain and the Lost City of Gold (euskaraz Allan Quatermain eta Urrezko Hiri Galdua) 1986ko Gary Nelson ingeles zinema zuzendariak zuzendutako abentura film bat da. Richard Chamberlain, Sharon Stone, James Earl Jones, Henry Silva eta Robert Donner aktoreek antzeztu zuten.
1887ko H. Rider Haggard ingeles idazlearen Allan Quatermain eleberrian oinarritua dago.
1985eko King Solomon's Mines filmaren jarraipena da.

## Argumentua

Oharra: Atal honek istorio osoa edo amaiera argitzen du.
Salomon erregearen meatzetara egindako espedizioari biziraun ostean, eta Jesse Huston neskalagunarekin ezkontzeko asmoz Amerikata doan ontzia hartzen doanean, Allan Quatermain (Richard Chamberlain) ingeles ehiztariak ohianean hiltzorian dagoen eta afrikar misteriotsu batzuk jarraika dituen Dumont (Rory Kilalea) deritzon laguna erreskatatuko du.
Dumontek, erailda hil aurretik, Quatermaini haren anaia Robeson Quatermain (Martin Rabbett) kondairazko "Urrezko Hiria" delakoan dagoela jakinaraziko dio. Hortaz, Quatermainek AEBetarako bidaia atzeratu eta anaia topatzeko espedizioari ekingo dio, bidai honetan Jesse (Sharon Stone), Umslopogaas (James Earl Jones) zulu gerlari erraldoia eta Swarma (Robert Donner) hindu beldurtia lagun izango ditu.
Mota guztietako arriskuz besterik basamortu eta oihanak zeharkatu eta Eshowe basatiei aurre egin ondoren, taldea Urrezko Hirira ailegatuko da. Alegia, Nyleptha eta Sorais erreginen (Aileen Marson eta Cassandra Peterson) agindupeko gizon zurien herri primitibo baten bizilekua. Quatermainek bere anaia Robeson topatuko du, honek hiriko benetazko tiranoa Agon (Henry Silva) azti nagusia dela aipatuko dio, Sorais zitalaren aliatua eta "lehoiaren kultua" delakoaren ezartzailea, honetan giza sakrifizio izugarriak burutzen dira.

## Aktoreak

* Richard Chamberlain: Allan Quatermain
* Sharon Stone: Jesse Huston
* James Earl Jones: Umslopogaas
* Henry Silva: Agon
* Robert Donner: Swarma
* Doghmi Larbi: Nasta
* Aileen Marson: Nyleptha erregina
* Cassandra Peterson: Sorais erregina
* Martin Rabbett: Robeson Quatermain
* Emily Eby: Orblah
* Rory Kilalea: Dumont
* Andy Edwards as Stand-in for Richard Chamberlain

## Ikus gainera

* King Solomon's Mines (1985eko filma)

## Kanpo estekak

* IMDBko fitxa irakurgai (Ingelesez)
* Datuak: Q1542674
# Allan Ramsay

Allan Ramsay (Leadhills, Lanarkshire, 1686ko urriaren 15a - Edinburgo, 1758ko urtarrilaren 7a) eskoziar poeta izan zen. Eskoziako lehen liburutegi ibiltaria antolatu zuen 1726. urtean liburutegi bat erosi zuen arte. Ingeles eta eskoziar kantu zaharren bildumak osatu eta argitaratu zituen. Lan nagusiak: Tea Table Miscellany (1724-1727, Tea hartzeko mahaiaren nahas-mahasa), The Ever Green (1724-1727, Berde iraunkorra) eta The Gentle Shepherd (1725, Artzain atsegina).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q654775
* Multimedia: Allan Ramsay (poet) / Q654775
# Allanbank (Scottish Borders)

Allanbank, Eskoziako herri bat da, Scottish Borders eremu administratiboan.

## Kanpo estekak

* Datuak: Q4731067
# Allan Ramsay (margolaria)

Allan Ramsey (Edinburgh, 1713ko urriaren 13a – Dover, 1784ko abuztuaren 10a) eskoziar margolari erretratugilea izan zen.
Allan Ramsay idazlearen seme zaharrena izan zen. Hogei urte zituenetik, Hans Hysing margolari suediarraren eskolak jaso zituen Londresen. 1736an Erromara eta Napolira joan zen eta Erromako Frantses Akademian ikasi zuen eta Francesco Solimena izan zuen ikasle. 1738an Edinburghen kokatu zen eta aristokraziako kideen erretratuak egin zituen. Handik denbora batera Londresera joan zen, Bridgewaterreko dukeak enplegatuta.
Italiako egonaldiak turisten erretratuak margotzen tartekatu zituen, eta Ingalaterrako egonaldiak Jurgi III.a erregearen gorteko margolari gisa.

## Lanak

* First wife Anne Bayne, painted by Ramsay
* Portrait of George III, c. 1762
* Portrait of his second wife, Margaret Lindsay
* Portrait of Lady Anne Rushout by Ramsay
* The lost portrait of Charles Edward Stuart, painted in Edinburgh in 1745
* Queen Charlotte as painted by Allan Ramsay in 1762
* Portrait of David Hume, 1754
* George Coventry, 6th Earl of Coventry
* Portrait of David Hume, 1766
* Alexander Boswell, Lord Auchinleck
* Lady in a Pink Silk Dress
* John Burgoyne, painted in Rome in 1758
* Sir John Inglis
* Sir William Douglas, 4th Baronet of Kelhead
* Sir John St. Clair, 1754

## Kanpo estekak

* Datuak: Q560792
* Multimedia: Allan Ramsay (artist) / Q560792
# Allanah Starr

Allanah Starr (Kuba, 1984ko uztailaren 10a) Kuban jaiotako estatubatuar emakumezko aktore pornografikoa da. 2008an Urteko Aktore Transexual Onenaren AVN Saria irabazi zuen.
Kuban jaio bazen ere, Ameriketako Estatu Batuetako Miami hirian hazi zen. 1999 aldera New York hirira joan zen bizitzera.

## Sariak

| Urtea | Saria | Kategoria | Emaitza | Oharrak |
| 2007 | AVN Sariak | Urteko aktore transexual onena | Proposatua | |
| 2007 | AVN Sariak | Sexu-eszenarik eskandalagarriena | Proposatua | Buck Angels aktorearekin |
| 2008 | AVN Sariak | Urteko aktore transexual onena | Irabazlea | |

## Kanpo estekak

* (Ingelesez) Allanah Starren webgunea
* Datuak: Q3565048
* Multimedia: Allanah Starr / Q3565048
# Allande

Allande Asturiasko mendebaldean dagoen udalerria da, Narceako eskualdean kokatutakoa.

## Demografia

Iturria: [ Instituto Nacional de Estadística de España]

## Ikus, gainera

* Asturiasko udalerrien zerrenda

## Erreferentziak

* ↑ http://www.ine.es/

## Kanpo estekak

* Datuak: Q737380
* Multimedia: Allande / Q737380
# Angel Zubieta

Angel Zubieta Redondo (Galdakao, 1918ko uztailaren 17a - 1985eko urriaren 28a) euskal herritar futbolari ohia eta entrenatzailea zen.

## Entrenatzailea

* Athletic Club (1962-1963)
* Real Valladolid (1963-1964)
* Real Jaén (1969-1970)
* Pumas UNAM (1970-1974).

## Kanpo estekak

* Datuak: Q251977
* Multimedia: Ángel Zubieta / Q251977
# Angela's Ashes (filma)

Angela's Ashes (euskaraz Angelaren errautsak) 1999. urteko Alan Parker ingeles zinema zuzendariaren drama filma bat da. Berez, filma hau izen bereko Frank McCourt idazleak bere familiari buruzko Angela's Ashes eleberriaren zinemarako egokitzapena da.
Gaia eta istorioari dagokionez 2000an Stephen Frearsek zuzendutako Liam filmarekin antzekotasun handia du.

## Argumentua

Oharra: Atal honek istorio osoa edo amaiera argitzen du.
1935. urtea Limerick hiria. McCourt familia aurretik Estatu Batuetan bizitu eta orain Irlandara itzuli den irlandar familia bat da, ohitura legez burutu ohi den emigrazio bidaia atzekoz aurrera eginez. Malachy McCourt (Robert Carlyle) aita alkoholikoa da, gainera jaiotzez Ipar Irlandakoa denez, maiz bere iparraldeko ahoskera Limerickeko jendearentzat oso barregarria da, aldiz bere emaztea den Angela (Emily Watson), jaiotzez Limerick hirikoa, emakume langilea eta beti bere semeen eta familiaren arduraren pisua darama. Zoritxarrez familia Limerick hirira itzuli eta zazpi astetara Angela haurdun zegoelarik esperoan zegoen alaba hil berri zaio. McCourt familiak, garai hartako Irlandako familia asko bezala estualdi ekonomiko larrian bizi da, urez beteriko etxe alokatu batean, aitak lana aurkitu ezinik, eta aurkitzean bere mozkorraldien ondorioz segituan galduaz, bere zaletasun handiena tabernatara joan eta irabazitako diru eskasa edanean xahutzea da, halere berez bihotz oneko gizona da, ez da bere semeekin aita txarra, bere semeei antzinako irlandar mitologia eta Ulstergo Cúchulainn heroiari buruzko kondairak azaldu eta irlandar abesti abertzaleak abestuz gozatu ohi du. Aldiz, Angela emaztea hankak lurrean dituen emakumea da, bere neke guztia familiak aurrera nola edo hala egitean datza, sarritan senarrarek agertzen duen ameskeri eta alferkeriak nazkatu eta berarekin sarri eztabaidatu ohi du. Familiako kideak nondik edo handik aurrera jarraitzen saiatzen dira. Hau da McCourt familia eta Limerick hiriko eguneroko bizimodu latza.
Frank eta Malachy semeak giro honetako lekukoak izango dira. Filman sarritan jende helduak Frank begirada bitxia duen haurra dela diote, bere aitaren antzeko aurpegia duela, aldiz Malachy ilegorria haur moñoñoa dela eta Hollywoodeko aktorea dirudiela diote.

## Aktoreak

* Emily Watson, Angela McCourt ama
* Robert Carlyle, Malachy McCourt aita
* Devon Murray, Malachy semea
* Joe Breen, Frank semea (haurra denean)
* Ciaran Owens, Frank semea (nerabea denean)
* Michael Legge, Frank semea (heldua denean)
* Kerry Condon, Theresa Carmondy
* Ronnie Masterson, Sheehan amona
* Pauline McLynn, Aggie izeba
* Liam Carney, Pa Keating osaba
* Eanna MacLiam, Pat osaba
* Susan Fitzgerald, Rita aizpa
* Eamonn Owens, Kuasimodo, Frank eta Malachyren haurtzaroko laguna
* Martin Benson, anai kristaua
* Andrew Bennett, narratzailea (ahotsa)
* Alan Parker (kameoa), Campbell doktorea

## Ikus gainera

* Angela's Ashes: Frank McCourt idazlearen eleberria.
* Limerick
* Liam (2000)

## Kanpo estekak

* Angela's Ashes filmaren IMDBko fitxa ikusgai (Ingelesez)
* Angela's Ashes filmaren trailerra edo aurreiragarkia ikusgai (Ingelesez)
* Datuak: Q1211143
# Angel Zelaieta

Angel Zelaieta Gisasola (Mallabia, 1940ko urriaren 1a - ) euskal idazlea eta irakaslea da. 2018ko urriaren 26an, Anaitasuna aldizkariari emandako Rikardo Arregi Kazetaritza saria jaso zuen Andoainen, sariaren 30. urteurrenean. Ahoztar Zelaieta kazetaria bere semea da.

## Biografia

Filosofia eta Filologia Hispanikoan lizentziatua eta hiru urtez apaiz jardun ondoren, Bilboko Verdes liburudendan lan egin zuen, non Bernardo Atxaga gaztea ezagutu eta haren lehen lana irakurri eta Gabriel Arestiri eman zion irakurtzeko. Anaitasuna aldizkariko zuzendaria izan zen 1969-1972 bitartean. Geroztik, Lauro Ikastolako irakasle moduan lan egin du. 1992-1994 urte bitartean Bergarako UNEDeko irakasle ere izan zen. Gabriel Arestiren biografia bat idatzi du.
2018ko urriaren 26an, Anaitasuna aldizkariari emandako Rikardo Arregi Kazetaritza saria jaso zuen Andoainen, sariaren 30. urteurrenean. Saria Begoña Arregik eman zion, Rikardo Arregi zenaren arrebak.

## Lanak
### Saiakera

* Peru Abarca-ren berrirakurtzea (1978, Haranburu)
* Foruak eta euskal literatura (1978, Luis Haranburu)

### Biografia

* Gabriel Aresti - 1 (1976, Haranburu)
* Gabriel Aresti - 2 (1977, Haranburu)
* Gabriel Aresti - Biografia (2000, Susa)

### Artikuluak aldizkari orokorretan

* Anaitasuna aldizkarian 103 artikulu idatzi zituen

## Erreferentziak

* ↑ «ZELAIETA GISASOLA, Anjel - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2018-09-21).
* ↑ «Rikardo Arregi sarietan 10 mugarri saritu dituzte, tartean Eibar.org elkartea» sustatu.eus (Noiz kontsultatua: 2018-10-29).
* ↑ https://www.argia.eus/argia-astekaria/2621/txikito
* ↑ Gabiria, Julen. «Angel Zelaieta, Arestiz haratago — Eibar.ORG | Eibarko peoria» eibar.org (Noiz kontsultatua: 2018-09-21).
* ↑ interaktiboa, 2011 iametza. «Euskal Idazleen Elkartea. Idazleak» www.idazleak.eus (Noiz kontsultatua: 2018-09-21).
* ↑ Anaitasuna aldizkarian idatzi zituen artikuluak Euskaltzaindiaren webgunean.

## Kanpo loturak

* Angel Zelaieta literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12253559